open-index/open-wikipedia-markdown huggingface dataset:
குளோர்டேன்

ˌ
**குளோர்டேன்** *(Chlordane)* ஓர் பூச்சிக் கொல்லியாகும். 1947 ஆம் ஆண்டு இது அறிமுகப்படுத்தப்பட்டது. கரிமக் குளோரைடான இது ஒரு தொடு நஞ்சாகச் செயல்படுகிறது. டையீல்சு ஆல்டர் வினை வழியாக இதனைத் தயாரிக்கிறார்கள். ஏராளமான பகுதிக் கூறுகளை இச்சேர்மம் கொண்டிருக்கிறது. உருளைக் கிழங்கு, கோதுமை அல்லது காய்கறிகளின் விதைகளை பதப்படுத்துவதில் குளோர்டேன் பயன்படுத்தப்படுகிறது. எறும்பு, கரையான் ஆகியவற்றிடமிருந்து மரங்களைப் பாதுகாக்கவும் இதைப் பயன்படுத்துகின்றனர். குளோர்டேன் மட்டுமே மெதுவாகச் சிதைவடைகிறது. எனவே  நீண்ட தூரத்திற்கு அதை எளிதாகப் பரவச் செய்ய இயலும். பாலூட்டிகளிலும், விலங்குகளின் உடலிலும் இது பெரும்பாலும் நரம்பு மண்டலம் மற்றும் கல்லீரல் வழியாக ஊடுறுவுகிறது. சுண்டெலிகளில் இது புற்றுநோயை உருவாக்குவதாகக் கூறப்படுகிறது. மனிதர்களிலும் புற்றுநோயை உருவாக்குவதற்கான வாய்ப்பு இருக்கிறது. குளோர்டேன் நச்சுத் தன்மை உடையது ஆகும். இதுவொரு நிலையான கரிம மாசுபடுத்தி என்று சிடாக்கோம் மாநாட்டில் பட்டியலிடப்பட்டது.

## மேற்கோள்கள்


பகுப்பு:பூச்சிக்கொல்லிகள்
பகுப்பு:கரிமகுளோரைடு பூச்சிக்கொல்லிகள்
அமித் மித்ரா

**அமித் மித்ரா** என்பவர் இந்திய அரசியல்வாதி மற்றும் பொருளியலாளர் ஆவார். இவர் திரிணாமுல் காங்கிரசு கட்சியைச் சேர்ந்தவர். மேற்கு வங்க மாநில அமைச்சரவையில் நிதி,வணிகம்,மற்றும் தொழில் அமைச்சராக இருக்கிறார். இவர் இந்திய வணிக மற்றும் தொழில் சங்கத்தின் பொதுச் செயலராக இருந்தார்.

அமித் மித்ரா அனைத்திந்திய திரிணாமுல் காங்கிரசில் மம்தா பானர்சியின் அழைப்பிற்கு இணங்க சேர்ந்தார். 2011இல் நடந்த மாநில சட்டமன்றத் தேர்தலில் போட்டியிட்டு வெற்றி பெற்றார். பின்னர் அமைச்சர் ஆனார்.

## பிறப்பும் படிப்பும்

அமித் மித்ராவின் தந்தை அரிதாசு மித்ரா இந்திய விடுதலைப் போராட்ட வீரர் ஆவார் இவருடைய தாய் வழி பாட்டனார் நேதாசி சுபாசு சந்திர போசுவின் அண்ணன்  ஆவார். அமித் மித்ரா கொல்கத்தா பள்ளியிலும் பின்னர் பிரசிடென்சிக் கல்லூரியில் பொருளியல் கல்வி கற்றார். கல்லூரி மாணவர்களுக்கு இடையே நடக்கும் விவாதப் போட்டிகளில் கலந்து கொண்டார்.  தில்லி பொருளியல் பள்ளியில் மூத்தவர் பட்டம் பெற்றார் 1978 இல் டியூக் பல்கலைக்கழகத்தில் பயின்று ஆய்வுப்  பட்டம் பெற்று சிறந்த மாணவர்கள் பட்டியலில் இடம் பிடித்தார்.

## விருதுகள்

2008 ஆம் ஆண்டில் இந்திய நடுவணரசு அமித் மித்ராவுக்கு பத்ம சிறீ விருது வழங்கிப் பெருமைப் படுத்தியது.
2005 ஆம் ஆண்டில் சப்பானிய அரசு இவருக்கு  எழும் ஞாயிறு என்ற பட்டம் வழங்கியது.
2007 இல் இத்தாலிய அரசு இவருக்கு  விருது வழங்கியது.

## மேற்கோள்

பகுப்பு:இந்திய அரசியல்வாதிகள்
பகுப்பு:மேற்கு வங்காள நபர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
இந்திய வெள்ளி சுற்றுகலன் திட்டம்

**இந்திய வெள்ளி சுற்றுகலன் திட்டம்** என்பது  இந்திய விண்வெளி ஆய்வு மையத்தினால் வெள்ளிக் கோளின் சுற்று வட்டப்பாதையை ஆய்வு செய்வதற்காக ஏற்படுத்தப்பட்ட ஒரு திட்டம் ஆகும். இதற்குப் போதுமான நிதியுதவி கிடைத்தால் 2020 ஆம் ஆண்டிற்குப் பிறகு இது விண்ணில் ஏவப்படும்.

இறுதிகட்டமைப்பைப் பொறுத்து இதன் தாங்குசுமை 175 கிலோகிராம்  மற்றும் ஆற்றல் 500 வாட்டு (அலகு) ஆகும். வெள்ளி (கோளினைச்) சுற்றியுள்ள தொடக்க நீள்வட்டப் பாதையின்  சுற்றுப் பாதையானது 500 கிலோமீட்டர் அண்மை வட்டணைப்புள்ளிகளையும் , 60,000 கிலோமீட்டர் கவர்ச்சி மையச் சேவையையும் கொண்டுள்ளது.

## திட்டத்தின் தற்போதைய நிலைமை
சந்திராயன் மற்றும் செவ்வாய் சுற்றுகலன் திட்டம் போன்றவ்ற்றின் வெற்றியானது செவ்வாய் மற்றும் வெள்ளி (கோள்) போன்ற கோள்களில்  எதிர்கால விண்வெளி பயணங்கள் பற்றிய சாத்தியக்கூறுகளை இந்திய விண்வெளி ஆய்வு மையம் ஆய்வு செய்து வருகிறது.

இந்திய அரசின் 2017 - 2018 ஆம் ஆண்டிற்கான நிதியறிக்கையில் வானியல் துறைக்கான நிதி ஒதுக்கீடானது 23 விழுக்காடு அதிகரிக்கப்பட்டுள்ளதாக இந்தியாவின் நிதியமைச்சர் அருண் ஜெட்லி தெரிவித்தார். இந்த நிதி ஒதுக்கீட்டில்   செவ்வாய் சுற்றுகலன் திட்டம் மற்றும் இந்திய வெள்ளி சுற்றுகலன் திட்டம் ஆகியவை அடங்கும்.

## மேலும் காண்க
* ஜி. எஸ். எல். வி மார்க் III

## சான்றுகள்

பகுப்பு:இந்திய விண்வெளித் திட்டங்கள்
சல்பினமைடு

**சல்பினமைடு** *(Sulfinamide)* என்பது ஒரு கரிம வேதியியல் வேதி வினைக்குழுவாகும். ஒரு கந்தக ஆக்சிசன் இரட்டைப் பிணைப்பும் ஒரு கந்தக நைட்ரசன் ஒற்றைப் பிணைப்பும் இவ்வினைக்குழுவில் இடம்பெற்றுள்ளன. சல்பினிக் அமிலத்தினுடைய அமைடுகள் சல்பினமைடுகள் எனப்படுகின்றன.

மூவிணைய-பியூட்டேன்சல்பினமைடு, பா-தொலுயீன்சல்பினமைடு, 2,4,6-டிரைமெத்தில்பென்சீன்சல்பினமைடு போன்ற நாற்தொகுதிமைய சல்பினமைடுகள் சீர்மையற்ற தொகுப்பு முறையில் தயாரிக்க உகந்தவையாகும்.

## மேற்கோள்கள்

பகுப்பு:அமைடுகள்
பகுப்பு:வேதி வினைக்குழுக்கள்
பகுப்பு:சல்பினமைடுகள்
சௌரசி கோயில்கள்

**சௌரசி கோயில்கள்** (Chaurasi Temple) இந்தியாவின் இமாச்சலப் பிரதேசத்தின் மேற்கில் உள்ள  சம்பா மாவட்டத்தின் *பார்மர்*  எனும் ஊரில், கிபி 7ம் நூற்றாண்டு காலத்திய 84 இந்துக் கோயில்களின் தொகுப்பாகும்.

## பெயர்க்காரணம்
சௌரசி எனும் இந்தி சொல்லிற்கு 84  என்று பொருள். எனவே இக்கோயில் வளாகத்தை *84 கோயில்கள்*  என உள்ளூர் மக்கள் அழைக்கின்றனர்.

## புராண வரலாறு
84 சித்தர்கள் குருச்சேத்திரத்திலிருந்து சிவபெருமானை தரிசிக்க கையிலை மலைக்குச் செல்லும் வழியில், சம்பா மாவட்டத்தின் பார்மர் சமவெளியின் இயற்கை அழகில்  மெய்மறந்து, அங்கேயே தங்கி தியானம் செய்யத் துவங்கினர்.  பின்னர் 84 சித்தர்களின் நினைவாக அவ்விடத்திலேயே 84 கோயில்கள் கட்டப்பட்டது.

## அமைவிடம்
இமயமலையில் 20,000 அடி உயரத்தில், சம்பா சமவெளியின்  சம்பா  நகரத்திலிருந்து 65 கி.மீ. தொலைவில் 
சௌரசி கோயில்கள் உள்ளது.

## கோயில்களின் அமைப்பு
பார்மர் சமவெளியில்  அமைந்த சௌரசியா கோயில்களின் வளாகத்தின்  மையத்தில் அமைந்த, அழகிய விமானத்துடன் கூடிய சிவபெருமானுக்கு அர்ப்பணிக்கப்பட்ட மணிமகேஷ் கோயில்,  இலக்குமி கோயில் , பிள்ளையார் கோயில் மற்றும், நரசிங் கோயில்கள் புகழ் பெற்றவைகள் ஆகும். இங்கு பல கோயில்கள் மரத்தினால் கட்டப்பட்டுள்ளது.

இக்கோயிலைச் சுற்றிலும் 84 பெரிய மற்றும் சிறிய கோயில்கள் உள்ளது.  பெரும்பாலன கோயில் கருவறைகளில் சிவலிங்கங்கள் உள்ளது.    இக்கோயில் வளாகத்தில் கங்கைக் குளம் அமைந்துள்ளது. இக்கோயில்களில் சாமுண்டிக் கோயிலை  இராஜா மாற வர்மன் கிபி 650ல் கட்டினார்.

## முக்கியக் கோயில்கள்
* மணிமகேஷ் கோயில்
* நரசிங் கோயில்
* இலக்குமி கோயில்
* பிள்ளையார் கோயில்
* லட்சணா தேவி கோயில்
* நரசிம்மர் கோயில்
* சாமுண்டிக் கோயில்
* முருகன் கோயில்
* அனுமான் கோயில்
* தருமர் கோயில்
* நந்திக் கோயில்
* கிருஷ்ணன் கோயில்
* மகாதேவர் கோயில்
* சீதள மாதா கோயில்
* சூரியலிங்கக் கோயில்
* குபேரலிங்கக் கோயில்
## மேற்கோள்கள்


## வெளி இணைப்புகள்
* Temple of Shiva

பகுப்பு:இமாசலப் பிரதேசத்திலுள்ள இந்து கோயில்கள்
பகுப்பு:சம்பா மாவட்டம்
சாமுண்டி கோயில், ஒடிசா

**வைத்தல கோயில்** அல்லது **சாமுண்டி கோயில்** (Vaitaḷa deuḷa or Baitala deuḷa) (, தேவநாகரி:वैताळ देउळ),  கலிங்கக் கட்டிடக் கலையில், பொ.ஊ. எட்டாம் நுற்றாண்டில் கட்டப்பட்டு, தேவி சாமுண்டிக்கு அர்ப்பணிக்கப்பட்ட இந்துக் கோயில் ஆகும். இக்கோயில் இந்தியாவின் ஒடிசா மாநிலத் தலைநகரம் புவனேசுவரம் நகரத்தின் அருகில் அமைந்துள்ளது.
  
## மூலவர்
இக்கோயிலின் மூலவரான சாமுண்டி தேவி, கழுத்தில் மண்டையோட்டு மாலையுடன், மனித பிணத்தின் மீது ஏறி நின்று, அருகில் குள்ள நரி மற்றும் ஆந்தையுடன் காட்சியளிக்கிறார். கவசம் தாங்கிய சாமுண்டா தேவியின்  கைகளில் திரிசூலம், வில், அம்பு, வாள், இடி மற்றும் அசுரனின் தலையை பற்றி நிற்கிறாள். கருவறைச் சுவரில் சாமுண்டியின் துணையான பைரவர் மற்றும் பூத கணங்களின் சிற்பங்கள் உள்ளது. சிவன் மற்றும் பார்வதி அமர்ந்த நிலைச் சிற்பங்கள் கருவறைச் சுவர்களில் உள்ளது.

## கட்டிடக்கலை
கலிங்கக் கட்டிடக்கலையில் அமைந்திருந்தாலும், கோயில் விமானம் மட்டும் திராவிடக் கட்டிடக்கலையில் உள்ளது.  இக்கோயில் கோபுரத்தில் சிவன், பார்வதி சிற்பங்கள், காட்டு யானைகளை வேட்டையாடும் சிற்பங்கள் மற்றும் காதலர்களின் சிற்றின்பச் சிற்பங்கள் உள்ளது. 

மூலவர் சந்நதிக்கு எதிராக அமைந்த முகப்பு மண்டபம் சன்னல்களுடன் உள்ளது. சன்னல்களில் சூரியன் மற்றும் அவரது மனைவிகளான உஷா மற்றும் பிரதியுஷா, சூரிய தேவரின் தேரை இழுக்கும் ஏழு குதிரைகள், தேரோட்டி அருணன் முதலிய அழகிய சிற்பங்கள் கொண்டுள்ளது. இக்கோயில் மணற்கல்லால் கட்டப்பட்டுள்ளது.  முகப்பு மண்டப மேற்புறச் சுவரில் நடனமாடும் 10 கைகள் கொண்ட நடராசர் சிற்பமும், இரண்டு புத்தரைப் போன்ற சிற்பங்களும் காணப்படுகிறது. 

## படக்காட்சிகள்

File:Bhubaneshwar, Vaital Deul Temple (4).jpg|அர்த்தநாரீஸ்வரர் சிற்பம்  
File:Bhubaneshwar, Vaital Deul Temple (3).jpg|சிற்பம் 
File:Bhuvanesvar 3004.jpg|
File:Sculpture of a couple in Vaital Deul, Bhubaneswar.jpg|காதலர் சிற்பம்
File:Sculpture of Alasa Kanya at Vaital Deul, Bhubaneswar.jpg|பெண் சிற்பம்
File:Sculpture of Alasa Kanya at Vaital Deul - Feb 2008.jpg|அலச கன்னியரின் சிற்பம் 
File:Sculptures on Vaital Deul, Bhubaneswar.jpg|புத்தரின் சிற்பம்
File:Sculpture at Vaital Deul, Bhubaneswar.jpg|
File:Vaital Deul Durga.jpg|துர்கை


## இதனையும் காண்க
வராகி கோயில்

## அடிக்குறிப்புகள்

## வெளி இணைப்புகள்

*Vaital Deul Temple -  காணொளி]

* The chamunda temple 
* The Chamuda form of Durga in Bhubaneswar
* More pictures on Vaital deuḷa 
* Vaitala Deula (Teeni Mundia Deula)

பகுப்பு:சாக்தம்
பகுப்பு:ஒரிசாக் கோயில்கள்
பகுப்பு:இந்திய இந்துக் கோயில்கள்
பகுப்பு:புவனேஸ்வர்
பகுப்பு:கோர்த்தா மாவட்டம்
பகுப்பு:இந்தியாவிலுள்ள அம்மன் கோயில்கள்
கருப்பு வயிற்று ஆலா

**கருப்பு வயிற்று ஆலா** (*Black – bellied Tern*, *Sterna acuticauda*) என்பது இந்திய துணைகண்டதில்  பெரிய ஆறுகளின் அருகே  காணப்படும் ஆலா வகை பறவை ஆகும். இப்பறவை பாக்கிஸ்தான், தென் சீனா, நேபாளம், தாய்லாந்து ,கம்போடியா, லாவோஸ்,  வியட்னாம் வரை பரந்து காணப்படுகிறது. இதன் வாழிட எல்லையின் கிழக்குப் பகுதியில் இது மிகவும் அரிதாகிவிட்டது. மேலும் பன்னாட்டு இயற்கைப் பாதுகாப்புச் சங்கத்தால் இப்பறவையை அருகிய இனம் என மதிப்பிட்டுள்ளது.

## விளக்கம்
இப்பறவை காக்கையைவிட அளவில் சற்று சிறியதாக இருக்கும். இது சுமார் 32 முதல் 35 செமீ (13 முதல் 14 அங்குலம்) நீளம் வரை இருக்கும். அலகு ஆரஞ்சு நிறத்திலும், விழிப்படலம் கரும்பழுப்பு நிறத்திலும், கால்கள் நல்ல சிவப்பு நிறத்திலும் இருக்கும். 

இனப்பெருக்க காலமான கோடைக்காலத்தில் இதன் உடலின் மேற்பகுதி கருஞ் சாம்பல் நிறமாகவும், வயிறும் மார்பும் கருப்பாக இருக்கும். நெற்றி, உச்சி, பிடரி, கொண்ணை ஆகியன பளபளப்பாக கரிய நிறத்தில் இருக்கும். கண்ணின் முன்னிட்டம், கன்னம், மோவாய், தொண்டை ஆகியன நல்ல வெண்மை நிறத்தில் இருக்கும். இதன் தோற்றம் மீசை ஆலாவுடன் ஒத்து இருக்கும் என்றாலும், வால் நன்கு நீண்டு பிளவு பட்டிருப்பது இதனை மீசை ஆலாவில் இருந்து வேறுபடுத்தி அறிய உதவும்.  

இனப்பெருக்க காலம் முடிந்த குளிர்காலத்தில் இதன் நிறத்தில் மாறுபாடுகள் தோன்றும். அதன்படி இதன் கருப்பு நிற மார்பும் வயிறும் சாம்பல் நிறமாக மாறும். வெண்மையான தலையில் சிறு கருப்புக் கோடுகள் இருக்கும். மார்பும் கழுத்தும் வெண்மை தோய்ந்த சாம்பல் நிறமாக மாறி இருக்கும். இக்காலத்தில் இதன் மெளிந்த தோற்றம் கொண்டும், சிவப்பான சிறுத்த அலகு கொண்டும் ஆற்று ஆலா
thumb|Black Bellied Tern (cropped)|கருப்பு வயிற்று ஆலாவிலிருந்து வேறுபடுத்தி அறியலாம்.

## காணப்படும் பகுதிகள் ,உணவு
ஆற்று ஆலாவைப்போல இது பரவலாகக் காணப்படுவதில்லை. நன்னீர் பரப்பிலே ஆறுகளின் மேலும் ஏரிகளின் மீதும் காற்றை எதிர்த்துப் பறந்து கொஞ்ச தூரம் சென்றதும் மீண்டும் திருப்பிப் புறப்பட்ட இடத்திற்கே வந்து சேரும். இவ்வாறு பறக்கும் இதன் பழக்கமே ஒன்றைப்பெற அலைபவனைப்பற்றிக் குறிப்பிடும் போது ஆலாய்ப் பறக்கிறான் என்ற வழக்கு பிறக்கக் காரணம். நீரில் தலைகீழாகப் பாய்ந்து மூழ்கி மீனைப் பிடிப்பதோடு நீர்ப்பரப்பை ஒட்டிப் பறந்தும் மீனைப் பிடிக்கும். பறக்கும் போது **கொக்கொக்** எனக் குரல் கொடுக்கும்.

## இனப்பெருக்கம்
பிப்ரவரி முதல் ஏப்ரல் முடிய ஆற்றில் மணல் மேடுகளில் சிறிதே மணலைப் பறித்து குழியை உண்டாக்கி 3 முட்டைகளை இடும். வெய்யிலிருந்து முட்டைகளையும் குஞ்சுகளையும் காக்கப் பெற்றோர் இறக்கை விரித்து நிழல் செய்தும் மார்பைத் தண்ணீரில் நனைத்து வந்து முட்டைகளை ஈரப்படுத்தியும் பாதுகாக்கும்.

## மேற்கோள்கள்

பகுப்பு:ஆலா
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:வங்காளதேசப் பறவைகள்
பகுப்பு:பாக்கித்தானியப் பறவைகள்
ஆயிசா சலால்

**ஆயிசா சலால்**  (Ayesha Jalal)  என்பவர் பாகித்தானைச் சேர்ந்த அமெரிக்க வரலாற்றாய்வாளர் ஆவார். 1998 ஆம் ஆண்டில் இவர் மக்கார்த்தர் பெல்லோ ஆக மதிக்கப்பட்டார். இவர் டப்டஸ் பல்கலைக் கழகத்தில் வரலாற்றுப் பேராசிரியராக உள்ளார்.

## வாழ்க்கைக் குறிப்புகள்

இலாகூரில் பிறந்த ஆயிசா சலால் வெல்லஸ்லி கல்லூரியில் பயின்று பின்னர் கேம்பிரிச்சில் உள்ள திரினிட்டி கல்லூரியில் படிப்பைத்
தொடர்ந்து 1983 இல் ஆய்வுப் பட்டம் பெற்றார்    1987 வரை கேம்பிரிச்சில் இருந்து திரினிட்டி கல்லூரி பேராசிரியராகப் பணி புரிந்தார்
1985 இல் வாசிங்டனில் உட்ரோ வில்சன் நடுவத்திலும்,  1990 வரை ஆர்வர்ட் அகாதெமியிலும் , பின்னர் 1999 இல் டப்ட் பல்கலைக்  கழகத்திலும்
சேர்ந்து பணி செய்தார்.

## பல்கலைக்கழகப் பேராசிரியர் பணி

கேம்பிரிச் திரினிட்டி கல்லூரி, கேம்பிரிச் தெற்கு ஆசிய ஆய்வுப் பிரிவு, வாசிங்டனில் உட்ரோ வில்சன் நடுவம், ஆர்வர்ட் அகாதமி ஆகிய கல்வி நிலையங்களில் மதிப்புறு பேராசிரியராகவும்,  விஸ்கான்சின் -மடிசன், டப்டஸ் பல்கலைக்கழகம், ஆர்வர்ட் பல்கலைக் கழகம், இலாகூர் பல்கலைக்கழகம் ஆகியவற்றில்  ஆயிசா சலால் கற்பிக்கும் பேராசிரியராகவும் இருந்தார்.

## விருதுகள்

ஆயிசா சலால் பல விருதுகளையும் பரிசுகளையும் பெற்றுள்ளார். திரினிட்டி கல்லூரி பரிசு, மெக்கார்தர் பவுண்டேசன் மதிப்புறு உறுப்பினர், சிட்டாரா இமீடியாஸ் என்ற பாக்கித்தானின் உயர்ந்த விருது ஆகியன அவற்றில் அடங்கும்.

## மேற்கோள்

பகுப்பு:பாக்கித்தானியர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
சிகப்பி (நெல்)

**சிகப்பி** என்றழைக்கப்படும் இந்த நெல் வகை, ** சி. ஆர். 1009** என்கிற நெல் ரகத்தில், வெள்ளத்தைத் தாங்கி வளரக்கூடிய மரபணுவைச் சேர்த்து, பாரம்பரியப் பயிர் இனவிருத்தி மூலம், இந்த நெல் வகை உருவாக்கப்பட்டுள்ளது.

## வெளியீடு
தமிழக கடலூர் மாவட்டத்தின், சிதம்பரத்தில் அமைந்துள்ள அண்ணாமலைப் பல்கலைக்கழகத்தின் விவசாயத் துறை 2013 இல் அறிமுகப்படுத்தியது. அதற்கு அண்ணாமலைப் பல்கலைக்கழகத்தின் முன்னாள் இணைவேந்தர் எம். ஏ. எம். ராமசாமியின் மனைவியார் சிகப்பி ஆச்சியின் பெயரைச் சூட்டியுள்ளனர். 
## சாகுபடி
இந்த இரகம் நீர்ப்பாசன வசதியுள்ள கடலூர் மாவட்ட விவசாயிகளால் தற்போது சாகுபடி செய்யப்படுகிறது. மேலும் கேரளத்தின் திருச்சூர் மாவட்டத்தில் உள்ள பழையன்னூர் வட்டத்தில் அறிமுகப்படுத்தப்பட்டு, நல்ல வரவேற்பை பெற்றுள்ளது.

## சிறப்புப் பண்புகள்
* இந்த நெல் ரகம் சுமார் 10 நாட்கள் வெள்ளத்தில் மூழ்கியிருந்தாலும், அழுகிப் போகாது.
* இதன் தானியமணிகள் தடிமான அளவில் உள்ளது.
## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பரசுராமேஷ்வரர் கோயில்

**பரசுராமேசுவரர் கோவில்** (*Parashurameshvara Temple*) இந்திய மாநிலமான ஒடிசாவின் தலைநகரமான புவனேசுவரத்தில் அமைந்துள்ளது. பொ.ஊ. 7–8ம் நூற்றாண்டில் கலிங்க நாட்டை ஆண்ட சைலோத்பவ வம்ச மன்னர்கள், சிவபெருமானுக்காக அர்பணித்த கோவிலாகும். இக்கோவில் இந்துக் கோயில் கட்டிடக்கலையில், பொ.ஊ. 650ல் மணற்கற்களால் கட்டப்பட்டதாகும். 

பரசுராமர் இத்தலத்தில் தவமிருந்து சிவபெருமான் அருளைப் பெற்றதால், இக்கோவிலுக்கு பரசுராமேசுவரர் கோவில் எனப்பெயராயிற்று. இக்கோவிலை இந்தியத் தொல்லியல் ஆய்வகம் நிர்வகித்து பராமரிக்கிறது.

## கோயில் அமைப்பு & சிற்பங்கள்
40.25 அடி உயரம் கொண்ட கோவில் கோபுரங்கள், பல விமானங்களுடன் கூடியது. இக்கோவிலின் கருவறையின் எதிரில் பெரிய முகப்பு மண்டபம் அமைந்துள்ளது. கோவில் கோபுரத்தில் சாக்த சமயத் தெய்வங்களான பிராம்மி, மகேசுவரி, கௌமாரி, நாராயணி, வராகி, இந்திராணி, சாமுண்டி ஆகிய சிற்பங்கள் உள்ளது. 
 
 

பொ.ஊ. 11–12ம் நூற்றாண்டில் இசுலாமிய மன்னர்களின் படையினரால் இக்கோவிலும் சிதைக்கப்பட்டது. 1903ல் இக்கோவில் மறுசீரமைத்துக் கட்டப்பட்டது.
 

இக்கோவிலில் மகிசாசூரனை வதைத்த ஆறு கைகள் கொண்ட மகிசாசூரமர்தினியின் சிற்பம் உள்ளது. இக்கோவிலின்  பிள்ளையார் மற்றும் வீரபத்திரர் சிற்பங்களுக்கு இடையே சப்தகன்னியர் சிற்பங்கள் உள்ளது. கோவில் சுவர்களில் எட்டு கைகள் கொண்ட நாட்டியமாடும் அர்த்தநாரீஸ்வரர், கங்கா தேவி, யமன் மற்றும் யாமியின் சிற்பங்கள் உள்ளது. மேலும் கோவிலின் தெற்குச் சுவரில் விஷ்ணு, இந்திரன், சூரியன் மற்றும் மயில் வாகனத்துடன் கூடிய முருகன் போன்ற தெய்வங்களின் சிற்பங்கள் உள்ளது.

மேலும் கையிலை மலையை தூக்கிய இராவணனுக்கு அருளும் சிவபெருமான் - பார்வதி சிற்பம்,தாண்டவமாடும் நடராசர் சிற்பங்களும் உள்ளது.   

கோவில் மண்டபத் தூண்களில் பூக்கள், பறவைகள் மற்றும் விலங்குகளின் சிற்பங்கள் கொண்டுள்ளது. கோவில் கோபுரத்தில் நாகர்கள் மற்றும் நாகினிகளின் சிற்பங்கள் உள்ளது.

## படக்காட்சிகள்

File:Bhubaneshwar ei033.jpg|கோபுரம்
File:Bhubaneshwar ei038.jpg|மயில் வாகன முருகன்
File:Bhubaneshwar ei050.jpg|கஜலெட்சுமி
File:Parsurameswar Temple100.jpg|பாலகிருட்டிணர் 
File:Parashurameshvara Temple - Bhubaneshwar, Decorated Vimana.jpg|கோபுரச் சிற்பம்
File:Parasurameshwara dome detail.jpg|கோவில் விமானம்
File:Bhubaneshwar ei048.jpg| 
File:Parsurameswar Temple.JPG|
File:Parsurameswar temple16.jpg|


## இதனையும் காண்க
* வராகி கோயில்
* சாமுண்டி கோயில், ஒடிசா
* ராஜாராணி கோயில்
* முக்தீஸ்வரர் கோயில், ஒடிசா

## அடிக்குறிப்புகள்

## மேற்கோள்கள்

* 
* 
* 

## வெளி இணைப்புகள்

*பரசுராமேஷ்வரர் கோயில் - காணொளி
*பரசுராமேஷ்வரர் கோயில்
* Archaeological Survey of India – List of Monuments in Orissa

பகுப்பு:ஒரிசாக் கோயில்கள்
பகுப்பு:ஏழாம் நூற்றாண்டு இந்துக் கோயில்கள்
பகுப்பு:கோர்த்தா மாவட்டம்
ஆணித் தள்ளுகை

**ஆணித் தள்ளுகை** அல்லது **குழலாசன அழுத்தம்** (ஆங்கிலம்: *Bolt thrust, breech pressure*) என்பது, எறியம் சுடப்படுகையில், உந்து வாயுக்களால், இயங்குமுறையின் ஆணி அல்லது குழலாசனத்தின் மீது செலுத்தப்படும் பின்னோக்கிய விசையின் அளவை விவரிக்கும் ஒரு சொல் ஆகும். இச்சொல் அக எறியியல் மற்றும் (சிறிய ரக அல்லது பீரங்கி ரக) சுடுகலன்களில் பிரயோக்கிக்கப்படும். இவ்வாறு செலுத்தப்படும் விசை ஆனது, அளவும் (Magnitude), திசையும் கொண்டிருப்பதால்; இது ஒரு திசையன் பொருள் ஆகிறது.

ஆயுத வடிவமைப்பில் ஆணித் தள்ளுகை ஒரு முக்கிய காரணி ஆகும். எந்த அளவிற்கு ஆணித் தள்ளுகை அதிகம் ஆகிறதோ, அந்த அளவை தாக்குப்பிடிக்கும் வலிமையை பூட்டும் இயங்குநுட்பம் கொண்டிருக்க வேண்டும். 

பின்னுதைப்பின் அளவை கண்டறிய, ஆணித் தள்ளுகை பயன்படாது.

## ஆணித் தள்ளுகை கணிப்பு
அடிப்படையான கணிதத்தால், ஒரு குறிப்பிட்ட வெடிபொதியின் ஆணித் தள்ளுகையை துல்லியமாக கணக்கிடலாம்.

### சூத்திரம்

:\vec{F}_{bolt} = P_{max} \cdot A_{internal}.  

இங்கே:
* *F<sub>bolt</sub>* = ஆணித் தள்ளுகை அளவு
* *P<sub>max</sub>* = வெடிபொதியால் அறையில் ஏற்படும் உச்சபட்ச அழுத்தம்
* *A<sub>internal</sub>* = உந்துபொருள் எரிவதால் உண்டாகும் வாயுக்களின் அழுத்தத்தை தாங்கும் (பொதியுறைத் தலையின்) உட் பரப்பளவு

பொதியுறைத் தலைகளும், அறைகளும் பொதுவாக வட்டமாக இருக்கும். ஒரு வட்டத்தின் பரப்பளவு:

:Area = \pi r^2 \approx 3{.}1416 \cdot r^2.  

இங்கே:
* *π* ≈ 3.1416
* *r* = வட்டத்தின் ஆரையம்
இதையே, வட்டத்தின் விட்டம் *d*-ஐ கொண்டு எழுதினால் 
thumb|430x430px|பச்சைக் கோடு ஆனது, பொதியுறைத் தலையின் உள் விட்டத்தை குறிக்கும். செந்நிறக் கோடு ஆனது, பொதியுறைத் தலையின் வெளி விட்டத்தை குறிக்கும்.
இதில் ஒரு நடைமுறை சிக்கல் உள்ளது. உற்பத்தி செய்யப்பட்ட பொதியுறையை சேதமாக்காமல், அதன் தலையின் உள் விட்டத்தை அளப்பது அவ்வளவு எளிதல்ல. 

## ஆணித் தள்ளுகையை உத்தேசிப்பதற்கான செயல்முறை
பொதியுறைத் தலையின் உள் விட்டத்திற்கு பதிலாக, அதன் வெளி விட்டத்தை இடுக்குமானி அல்லது திருகு அளவி போன்றவற்றைக் கொண்டு அளந்து, ஆணித் தள்ளுகையை கணிக்க பிரயோகிக்கலாம்.

அடிப்படையான கணக்கிடும் முறை கிட்டத்தட்ட ஒன்று தான், ஆனால் இப்போது சிறிய உள் பரப்பளவுக்கு பதிலாக, அதைவிட பெரிய வெளிப் பரப்பளவை கணக்கில் வைத்தால், 

:\vec{F_{bolt}} = P_{max} \cdot A_{external}. 

இங்கே:
* *F<sub>bolt</sub>* = ஆணித் தள்ளுகை அளவு
* *P<sub>max</sub>* = வெடிபொதியால் அறையில் ஏற்படும் உச்சபட்ச அழுத்தம் 
* *A<sub>external</sub>* = பொதியுறைத் தலையின் வெளிப் பரப்பளவு

### பல்வேறு கைத்துப்பாக்கி/சுழல்-கைத்துப்பாக்கி வெடிபொதிகளின் உத்தேச ஆணித் தள்ளுகைகள்

P1 (பொதியுறையின் அடித்தட்டு) விட்டம்  

### பல்வேறு புரிதுமுக்கி வெடிபொதிகளின் உத்தேச ஆணித் தள்ளுகைகள்

P1 (பொதியுறையின் அடித்தட்டு) விட்டம்

## மேற்கோள்கள்

## புற இணைப்புகள்
* Blaser R93 Unfälle - zur  Verschlußbelastung (செருமன் மொழி)
* Zylinderverschluß - Verschlußkräfte (செருமன் மொழி)

பகுப்பு:போர்த்தளவாடங்கள்
பகுப்பு:சுடுகலன் இயக்கங்கள்
பகுப்பு:சுடுகலன் துறைச்சொற்கள்
பகுப்பு:சுடுகலன்கள்
தத்தைவிடு தூது

**தத்தை விடு தூது** என்பது ஈழத்து திருகோணமலையைச் சேர்ந்த தி. த. சரவணமுத்துப்பிள்ளை (1863 - 1922) என்பவரால் 1892-ஆம் ஆண்டில் எழுதப்பட்ட சிற்றிலக்கிய வகை செய்யுள்கள் ஆகும். இந்நூல் தமிழகத்தில் லிப்பன் அச்சியந்திரசாலையில் அச்சிடப்பட்டு வெளியானது. பாரதியாரின் பெண் விடுதலை சார்ந்த சிந்தனைகளுக்கும் மூலமாக இருந்தது “தத்தை விடு தூது” என்பது ஆய்வாளர்களின் கருத்தாகும்.

இத்தூது இலக்கியம் காதலிலே தோல்வியுற்ற தலைவனின் மனஉணர்வுகளை வெளிப்படுத்துகிறது. காதலன் தனது காதலின் ஆழம், ஏக்கம், பாசம், ஏமாற்றம், போன்றவற்றைத் தத்தைக்குக் கூறுவதைச் செய்யுள்கள் காட்டுகின்றம.

## வேறு தகவல்கள்
*“தத்தை விடு தூது” இலங்கைக் கல்வி வெளியீட்டுத் திணைக்களத்தினால் வெளியிடப்பட்டுள்ள, புதிய பாடத்திட்ட (2016) நூலில் இடம்பெற்றுள்ளது.
*புலவர் சரவணமுத்துப்பிள்ளையின் நெருங்கிய உறவினரும், எழுத்தாளருமான ந. பாலேஸ்வரி, இச்சிற்றிலக்கியத்தைத் தழுவி தத்தைவிடு தூது என்ற பெயரில் ஒரு புதின நூலை எழுதி 1992 ஆம் ஆண்டில் வெளியிட்டுள்ளார்.

## மேற்கோள்கள்

பகுப்பு:தூது இலக்கியங்கள்
பகுப்பு:ஈழத்துச் சிற்றிலக்கியங்கள்
பகுப்பு:1892 தமிழ் நூல்கள்
பாராபார்மால்டிகைடு

**பாராபார்மால்டிகைடு** *(Paraformaldehyde)* ஒரு சிறிய பல்லாக்சி மெத்திலீனாகும். இதுவொரு பல்லசிட்டால் சேர்மமாகும். 8 முதல் 100 பார்மால்டிகைடு அலகுகளை மீச்சேர்ம இணைவு எண்ணாக கொண்ட அளவில் பார்மால்டிகைடு  பலபடியாக்கல் வினைமூலம் இணைந்து இச்சேர்மம் உருவாகிறது. பாராபார்மால்டிகைடு பொதுவாக சிறிதளவு பார்மால்டிகைடின் நெடியைப் பெற்றிருக்கும். 
 
## தயாரிப்பு

நீர்த்த பார்மால்டிகைடு கரைசல்களை குளிர்ச்சியான இடங்களில் சேமித்து வைத்திருந்தால் மெல்ல மெல்ல வெண்மைநிற வீழ்படிவாக பாராபார்மால்டிகைடு உருவாகிறது. பொதுவாக பார்மலினில் மிகச்சிறிதளவிலேயே பார்மால்டிகைடு ஒற்றைப்படிகள் காணப்படும். இவற்றில் பெரும்பாலானவை குறுகிய சங்கிலி பல்பார்மால்டிகைடுகளாக உருவாகின்றன. சிறிதளவு மெத்தனாலை ஒரு நிலைநிறுத்தியாகச் சேர்ப்பதால் பெரும்பாலும் பலபடியாதல் விரிவை கட்டுப்படுத்தலாம். 

## வினைகள்

பாராபார்மால்டிகைடை உலர் காற்றில் நன்கு சூடுபடுத்துவதன் மூலம் பலபடிநீக்கம் செய்து பார்மால்டிகைடு வாயுவாக மாற்ற முடியும் . வெப்பம் அல்லது காரத்தின் முன்னிலையில் இவ்வாயுவை நீரில் கரைத்து பர்மல்டிகைடு கரைசலாகவும் தயாரித்துக் கொள்ளலாம். நுண்ணோக்கியியல், திசுவியல்  ஆய்வுகளில் பயன்படும் தூய்மையான பார்மால்டிகைடு கரைசலை இம்முறையில் தயாரிக்கலாம்.
பாராபார்மால்டிகைடை உலர்காற்றில் சூடுபடுத்தும்போது உருவாகும் பார்மால்டிகைடு வாயு தீப்பிடித்து எரியும். 

## பயன்கள்

தூய்மையான பார்மால்டிகைடு கரைசல் ஒரு புகையூட்டியாகவும், களைக்கொல்லியாகவும், தொற்றுநீக்கியாகவும், நிலைநிறுத்தியாகவும் பயன்படுத்தப்படுகிறது. நீண்டசங்கிலி பல்லாக்சிமெத்திலீன்கள் வெப்பநெகிழிகளாகப் பயன்படுகின்றன. இவற்றை டெல்ரின் எனப்படும் பல்லாக்சிமெத்திலீன் நெகிழிகள் என்று அழைக்கிறார்கள். இவை பல்நோய் தடுப்பு சிகிச்சையில் பயன்படுத்தப்படுகின்றன. 

பாராபார்மால்டிகைடை ஒரு நிலைநிறுத்தியாகப் பயன்படுத்த இயலாது. இதை பல்படிநீக்கம் செய்து பார்மால்டிகைடு கரைசலாக்கியே பயன்படுத்தமுடியும். செயற்கை உயிரணு வளர்ப்பில் 4% பார்மால்டிகைடு கரைசல் பயன்படுத்தப்படுகிறது. 
சில புரோட்டீன்களை டி.என்.ஏ. உடன்  பிணைக்கவும் பாராபார்மால்டிகைடு பயன்படுகிறது.  டி.என்.ஏ.வின் எந்தப் பகுதியில் சிலவகை புரோட்டீன்கள் இணைந்துள்ளன என்பதை தீர்மானிக்க உதவும் ஒரு நுட்பமாக இம்முறை கருதப்படுகிறது. 

## நச்சுத்தன்மை
ஒரு பார்மால்டிகைடை வெளியிடும் முகவராக இருப்பதால் இது ஒரு புற்றுநோய் ஊக்கியாக இருக்கும் சாத்தியம் உள்ளது. வாய்வழியாக எலிகளுக்கு கொடுக்கும்போது இதனுயிர் கொல்லும் அளவு 592 மி.கி / கிலோகிராம் ஆகும் 

## இவற்றையும் காண்க
*பலபடி

## மேற்கோள்கள்

பகுப்பு:அசிட்டால்கள்
பகுப்பு:பல்லீத்தர்கள்
சீலா ரசீத் சோரா

**சீலா ரசீத் சோரா**  (Shehla Rashid Shora)   என்பவர் சவகர்லால் நேரு பல்கலைக்கழகத்தில் கற்றுவரும் மாணவி ஆவார். 2015 முதல் 2016 வரை மாணவர்கள் சங்கத்தில் உதவித்  தலைவர் பொறுப்பில் இருந்தவர்.

2016 ஆம் ஆண்டு பிப்ரவரியில் கன்னையா குமார் என்ற மாணவர்கள் சங்கத் தலைவர், தேசத் துரோக வழக்கில் கைது ஆனபோது அவரை விடுவிக்கக் கோரி நடந்த போராட்டத்தைச்  சீலா ரசீத் சோரா முன்னெடுத்தார். மேலும் மாணவர்களின் உதவித் தொகையை உயர்த்தவும் பல்கலைக் கழக மானியக்குழுவின் மானியங்கள் தொடர்பாகவும் போராடினார். மேலும் காசுமீரில் மனித உரிமைகள் மீறல் தொடர்பாகவும் போராட்டம் நடத்தினார். இவர் இடதுசாரிக் கொள்கைகளில் நாட்டம் கொண்டவர்.

## பிறப்பும் படிப்பும்

சோரா சிறீநகரில் பிறந்தார். இவருடைய தாயார் மருத்துவச் செவிலியராகப் பணியாற்றுகிறார். சிறீ நகரில் உள்ள தேசிய தொழில்நுட்ப நிறுவனத்தில் கணினி பொறியியல் கல்வி பயின்றார். பெங்களூருவில் உள்ள இந்திய மேலாண்மை நிறுவனத்தில் சேர்ந்து அரசியலில் தலைமை என்ற படிப்பைத் தொடர்ந்தார். பின்னர்  எச். சி. எல். என்னும் மென்பொருள் குழுமத்தில் சில காலம் பணி ஆற்றினாலும் காசுமீரத்தில் பெண்கள் தாக்கப்பட்டதைக் கண்டித்தார். அதன் பின்னர் இவர் சவகர்லால் நேரு பல்கலைக் கழகத்தில்  சேர்ந்து  குமுகவியலில் முதுவர் பட்டமும்  சட்டப் படிப்பில் எம். பில். படிப்பும் படித்தார். 2016 மார்ச்சில் இந்தியா டுடே இதழ் நிறுவனம் நடத்திய மாநாட்டில் உரையாற்றினார்.

## மேற்கோள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சம்மு காசுமீர் அரசியலில் பெண்கள்
யோகினி கோயில், ஒடிசா

**64 யோகினி கோயில்** அல்லது **சௌசதி யோகினி கோயில்** (Chausathi Jogini Mandir - 64 Joginis Temple)() இந்தியாவின் ஒடிசா மாநிலத்தின் கோர்த்தா மாவட்டத்தின் ஹிராப்பூர் கிராமத்தில் அமைந்த பழைமையான சாக்த சமயக் கோயில் ஆகும். இக்கோயில் காளிக்கு அர்ப்பணிக்கப்பட்டதாகும்.

இக்கோயிலின் உட்புறச் சுவரில் 64 கலைகள், 64 நோய்களுக்கு காரணமாக 64 யோகினி தேவதைகளின் சிற்பங்கள் உள்ளதால், இக்கோயிலை 64 **யோகினி கோயில்** என்றும் அழைப்பர். தற்போது இந்தியத் தொல்லியல் ஆய்வகம் இக்கோயிலை நிர்வகித்து, பராமரிக்கிறது.

## அமைவிடம்

இக்கோயில் ஒடிசா மாநிலத் தலைநகரமான புவனேசுவரத்திலிருந்து 20 கி.மீ. தொலைவில் அமைந்துள்ளது.

## வரலாறு

யோகினி கோயில், பொ.ஊ. 9ம் நூற்றாண்டில் கலிங்க இராணி ஹிராவதியால் கட்டப்பட்டது.

## கோயில் அமைப்பு

யோகினி கோயில் மணற்கல்லால் கட்டப்பட்டுள்ளது. **யோனி** அமைப்பில், வட்ட வடிவில் இக்கோயிலின் கட்டிட அமைப்பு உள்ளது.  கோயிலின் மூலவரான காளி தேவி அரக்கனின் உடல் மீது ஏறி நின்ற கோலத்தில் உள்ள சிலை உள்ளது. கருவறையின் வெளிப்புறச் சுவர்களில் ஏகபாத மூர்த்தி, பார்வதி, பிள்ளையார், ரதி, சாமுண்டி, பைரவர், கிருஷ்ணர் சிற்பங்கள் உள்ளது.  கோயிலின் உட்புறச் சுவர்களில் 64 யோகினி தேவதைகளின் கருங்கல் சிற்பங்கள் உள்ளது. இக்கோயில் சூரிய ஒளி படுமாறு அமைக்கப்பட்டுள்ளது. நுழைவாயிலில் துவாரபாலகர் வடிவங்கள் உள்ளன. வெளிச்சுவரில் ஒன்பது காத்யாயினி வடிவங்கள் உள்ளன. கோயிலின் மையப்பகுதியில் உள்ள மண்டபம் சண்டி மண்டபம் எனப்படுகிறது. முக்கியமாக சாக்த சமய தாந்திரீகர்கள் 64 யோகினி கோயிலில் தாந்திரீகச் சடங்குகள் செய்து வழிபட்டுள்ளனர்.

## பிற கோயில்கள்
உத்திரப்பிரதேசம், மத்தியப்பிரதசம் போன்ற மாநிலங்களில் யோகினி கோயில்கள் காணப்படுகின்றன. ஒடிசா மாநிலத்தில் ராணிப்பூர் மற்றும கஜுராஹோ, கொனார்க், ஜபல்பூர் அருகில் இருக்கும் மிடௌலி, லலித்பூர் அருகில் (மத்தியப்பிரதேசம்), துதாஹி, வாரணாசி போன்ற ஊர்களிலும் மோகினி வழிபாடு சிறந்திருந்தது. ஜபல்பூர் அருகில் உள்ள பேடேகாட் என்ற இடத்தில் உள்ள யோகினி கோயில் மிகவும் பெரியதாகும். யோகினி பெண் தெய்வங்களின் பெயர்கள் அவற்றின் பீடத்தில் பொறிக்கப்பட்டுள்ளது சிறப்பம்சமாகக் கருதப்படுகிறது.

## படக்காட்சிகள்


File:Prayer offered at Yogini Temple.JPG| 64 யோகினிகளின் சிற்பங்கள் 
File:Yoginis in a circular format.JPG|வட்ட வடிவ கோயில் உட்புறச் சுவரில் யோகினிகளின் சிற்பங்கள்   


## இதனையும் காண்க
* ஒடிசா கோயில்கள்
## மேற்கோள்கள்

## வெளி இணைப்புகள்
 
*யோகினி கோயில் - காணொளி

பகுப்பு:சாக்தம்
பகுப்பு:ஒரிசாக் கோயில்கள்
பகுப்பு:கோர்த்தா மாவட்டம்
சான்டா முயர்ட்

**நியூசெரா செனோரா டி லா சான்டா முயர்ட் ( (Nuestra Señora de la Santa Muerte** (Spanish for **Our Lady of the Holy Death**) or, colloquially, **Santa Muerte** (**Holy Death**), என்பது ஒரு பெண் தெய்வமாகும். இத்தெய்மானது    மெக்சிகன் நாட்டுப்புற சமயத்தவர்களால், குறிப்பாக நாட்டுப்புற கத்தோலிக்கர்களால், வணங்கப்படுகிறார். இவர் முதன்மையாக மெக்சிகோ மற்றும் தென்மேற்கு அமெரிக்காவில் மதிக்கப்படும் ஒரு பெண் தெய்வம் ஆகும். இவர் மரணத்தின் தேவதையாக கருதப்புடுகிறார். இந்த தேவதை  மனிதர்களைப் பாதுகாக்காப்பதாகவும், நோய்களை குணமாக்குவதாகவும், பொருளாதாரப் பிரச்சினையைத் தீர்த்து வைப்பதாகவும் பக்தர்களால் நம்புகின்றனர். இந்த வழிபாட்டை கத்தோலிக்க திருச்சபை கண்டனம் செய்த போதிலும் 2000 மற்றும் 2010 ஆம் ஆண்டுகளில் அவரது வழிபாட்டு முக்கியத்துவம் வாய்ந்ததாக மாறியது. சான்டா முயர்ட் அஸ்டெக் மக்கள் வணங்கிய கடவுளின் மறு அவதாரமாகக் கருதப்படுகிறது* இத்தேவதையை * (நாகவற் மொழியில்  "மரண தேவதை" என குறிப்பிடப்படுகிறது.) இது க எசுபானிய இலக்கியத்திலும்  கலந்திருந்தது.

முன்-கொலம்பியக் காலத்திலிருந்து மெக்சிகோ கலாச்சாரத்தில் இருந்த இறந்தவர்களுக்கு மரியாதை செலுத்தும் நிகழ்ச்சியாக இது உருவானது என்பதால், இதை பரவலாக இறந்தோர் நாள் நினைவு நிகழ்ச்சியில் காணலாம். இந்நாளில் இறந்தோருக்கெனத் தனியாக பூசை மேடைகள் கட்டி அவற்றில் சர்க்கரையால் ஆன மண்டையோடுகள், மரிகோல்ட் மலர்கள், இறந்தவர்களுக்குப் பிடித்த உணவுகள், பானங்கள் ஆகியவற்றைப் படைப்பது மரபு.   மெக்ஸிக்கோவின் கத்தோலிக்க தேவாலயத்தால் இவ்வழிபாட்டை தவறானது என கண்டிக்கப்படுகிறது, ஆனால் மெக்ஸிகோ கலாச்சாரத்தில் இவ்ழிபாடு அதிகரித்து வருகிறது.

சான்டா முயர்ட்டின் தோற்றமானது எலும்புக்கூடுபோல் இருந்தாலும் கன்னி மேரி போலவே ஆடை, அலங்காரங்கள் செய்கிறார்கள். இவரது கையில் விவசாய அரிவாளும் உலக உருண்டையும் இருக்கின்றன. அவரது மேலங்கியின் நிறம்  எந்த நிறத்திலும் இருக்கலாம், ஏனெனில் படத்தின் மேலும் குறிப்பிட்ட படங்கள் பக்தர்களுக்கு பக்தர்களிலிருந்து பரவலாகவும், சடங்கு செய்யப்படுவதன் பேரிலோ அல்லது மனு செய்யப்பட வேண்டுமென்பதையோ வேறுபடுகின்றன.

20 ஆம் நூற்றாண்டு வரை பெரும்பாலும் சான்டா முயர்ட் வழிபாடும்,  பிரார்த்தனை போன்ற பிற சடங்குகளும் பாரம்பரியமாக வீட்டில் தனித்தனியாக நடத்தப்பட்டன.  21 ஆம் நூற்றாண்டின் தொடக்கத்திலிருந்து, இந்த வழிபாடானது பொதுவெளியில் நடத்துவதாக மாறியது. சான்டா முர்ட்டின் பக்தர்களின் எண்ணிக்கை கடந்த 10 முதல் 20 ஆண்டுகளில் மெக்சிக்கோ, அமெரிக்கா மற்றும் மத்திய அமெரிக்காவில் உள்ள 10-20 மில்லியன் ஆக இருக்காலம் என மதிப்பிடப்பட்டுள்ளது. சான்டா மியூர்ட் பெண் தேவதையை போன்ற ஆண் கடவுள்களான சான்டா மியூர்ட்டேவை பராகுவேயிலும், ரே பாஸ்குல் என்ற தெய்வத்தை கவுதமாலாவிலும் நாட்டும்புற சமயங்களில் வணங்கப்படுகின்றனர்.

## மேற்கோள்கள்



பகுப்பு:மெக்சிக்கோ
யோகினி கோயில், ஜபல்பூர்

**யோகினி கோயில்** அல்லது **64 யோகினி கோயில்** (Chausath Yogini Temple, Jabalpur) இந்தியாவின் மத்தியப் பிரதேச மாநிலத்தின் ஜபல்பூர் நகரத்திலிருந்து ஐந்து கிலோ மீட்டர் தொலைவில், நர்மதை ஆற்றின் கரையில் அமைந்த *பேதாகாட்*  எனும் கிராமாத்தில் உள்ள  சிறு குன்றின் உச்சியில் கட்டப்பட்டது. இக்கோயில் சாக்த சமயத்தின் துர்கை மற்றும் 64 யோகினி தேவதைகளுக்காக அர்ப்பணிக்கப்பட்டது.

காலச்சூரி பேரரசர்களால் பொ.ஊ. 10ம் நூற்றாண்டில் இக்கோயில் கஜுராஹோ கட்டிட அமைப்பில் கட்டப்பட்டது. 

தில்லி சுல்தானகம் மற்றும் முகலாய ஆட்சியில் இக்கோயிலின் சிற்பங்கள் சிதைக்கப்பட்டது.

## கோயில் அமைப்பு
யோகினி கோயில் ஜபல்பூர் அருகே உள்ள சிறு குன்றின் மீது 150 படிக்கட்டுகளுடன்  கட்டப்பட்டுள்ளது. இக்கோயில் வளாகம் வட்ட வடிவ மதில் சுவர்களுடன் கூடியது. கோயில்  கருவறையில் துர்கை அம்மனின் உருவச் சிலையும்; வட்ட வடிவ கோயில் மதில் சுவரில் 64 யோகினிகளின் சிற்பங்கள் உள்ளது. 64 யோகினி சிற்பங்களுக்கு நடுவில் நந்தி வாகனத்தில் பார்வதி தேவியுடன் சிவபெருமான் அமர்ந்திருக்கும் சிற்பம் உள்ளது.

## படக்காட்சிகள்

File:Chausath Yogini Temple, Jabalpur.JPG|
File:Chausath-Yogini shrine near BhedaGhat.JPG|
File:Chausath Yogini temple Bhedaghat.jpg|
File:Chausath Yogini temple.jpg|


## இதனையும் காண்க
* யோகினி கோயில், ஒடிசா

## மேற்கோள்கள்

## வெளி இணைப்புகள்
* யோகினி கோயில் - காணொளி

பகுப்பு:சாக்தம்
பகுப்பு:மத்தியப் பிரதேசக் கோயில்கள் 
பகுப்பு:ஜபல்பூர் மாவட்டம்
பகுப்பு:இந்தியாவிலுள்ள அம்மன் கோயில்கள்
சுகதா போசு

**சுகதா  போசு**  ( Sugata Bose 7, செப்டம்பர் 1956)  என்பவர் இந்திய வரலாற்றாளர், நூலாசிரியர்,  அரசியலாளர் மற்றும் பேராசிரியர் ஆவார். தென் ஆசியா பற்றியும் இந்தியப் பெருங்கடல் பற்றியும் ஆய்வுகள் செய்தவர்.  இந்திய விடுதலைப் போராட்ட வீரர் சுபாசு சந்திர போசின் தம்பி  பெயரன் ஆவார்.

## வாழ்க்கைக் குறிப்புகள்

சுகதா போசு கொல்கத்தா பிரசிடென்சி கல்லூரியில் படித்துப்  பின்னர்  கேம்பிரிச்சுப் பல்கலைக் கழகத்தில் ஆய்வுப் பட்டமும் பெற்றார்.
2001 ஆம் ஆண்டு வரை டப்டஸ் பல்கலைக் கழகத்தில் கற்பிக்கும் ஆசிரியராக இருந்தார். கடல் வரலாறு குறித்து ஆய்வு செய்ய ஆர்வர்ட்  கார்டினர் பேராசிரியர் பதவியை ஏற்றார். பிரசிடென்சி பல்கலைக் கழகத்தைத் தரமான பல்கலைக் கழகமாக உயர்த்துவதற்கு ஆலோசனைக் குழுவின் தலைவர் ஆனார். கொல்கத்தாவில்    நேதாஜி ஆராய்ச்சி மையத்தின் இயக்குநராகப் பொறுப்பேற்றார்.  இவர் 2014 முதல்  திரிணாமுல் காங்கிரசின் நாடாளுமன்ற உறுப்பினர். சாத்வ்புர் தொகுதியிலிருந்து தேர்ந்தெடுக்கப்பட்டார்.

## ஆய்வுகள் மற்றும் நூல்கள்

காலனிய ஆட்சிக்கால அரசியல் பொருளாதார நிலை,  காலனிய ஆட்சியின் பிந்தைய கால நிலை ஆகியவற்றோடு ஒப்பிட்டு ஆய்வு செய்தார். கிராமப்புரம்,  நகரம்  ஆகியவற்றுக்கிடையே நிலவும் வேறுபாடுகள் குறித்தும் பதிவுகள் செய்தார்.
'நவீன தெற்கு ஆசியா --வரலாறு பண்பாடு அரசியல் பொருளாதாரம்' என்ற பெயரில் ஒரு நூலை ஆயிசா சலால் என்பவருடன் சேர்ந்து
எழுதினார்.
நூறு தொடுவானம் என்ற நூலில் 2004 திசம்பரில் 26 ஆம் நாளில்  இந்திய பெருங்கடலில்  உருவான  சுனாமி ஏற்படுத்திய மாற்றங்கள் விளைவுகள் பற்றி எழுதியுள்ளார்.
நேதாஜி சுபாசு  சந்திர போஸின் வரலாறு பற்றியும் அவருடைய போராட்டங்கள் பற்றியும் ஒரு நூலில் எழுதியுள்ளார்.

## மேலும் பார்க்க

* சுகதா போசு இணைய தளம்
* https://www.amazon.com/Sugata-Bose/e/B000AP9GSM

## மேற்கோள்

பகுப்பு:வாழும் மக்கள்
பகுப்பு:மேற்கு வங்காள நபர்கள்
பகுப்பு:16வது மக்களவை உறுப்பினர்கள்
பகுப்பு:1956 பிறப்புகள்
லுவான் (நகரம்)

**லுவான் (Lu'an) (Chinese: 六安; pinyin: ''Lù'ān'')** என்பது அன்ஹுயி மாகாணத்தில் உள்ள ஒரு நகரம் ஆகும்.  2010 ஆம் ஆண்டின் மக்கள் தொகை கணக்கெடுப்பின்படி, 5,612,590  மக்கள் இருந்தனர்.

## தட்பவெட்பநிலை

## வெளியிணைப்புகள்
Government website of Lu'an 
## இவற்றையும் காண்க
* பெங்பு
* கூவைனான்
* சுசோ, அன்ஹூயி மாகாணம்
* அன்ஹுயி மாகாணம்
* அன்கிங்
* லுவான் (நகரம்)

## சான்றுகள்

பகுப்பு:சீன நகரங்களும் ஊர்களும்
பகுப்பு:ஆசிய மாதக் கட்டுரைகள் நவம்பர் 2017
அன்கிங்

**அன்கிங்** என்பது சீனக் குடியரசு, அன்ஹுயி மாகாணத்தில் உள்ள ஒரு ஆட்சியரங்கத் தலைமை சார்ந்த நகரம் ஆகும். 2010 மக்கள் தொகை கணக்கெடுப்பின்படி அதன் மக்கள் தொகை 5,311,579 ஆக இருந்தது, இதில் 780,514 பேர் பெருநகரத்தில் வசிக்கின்றனர். 

## மொழி
அன்கிங் பகுதி மக்கள் சீனக் குடியரசின் இன்ன பிற மாநிலங்களில் அல்லாத வேறொரு வட்டாரப் பேச்சு மொழிகளைப் பயன்படுத்துகின்றனர். 

## தட்பவெட்ப நிலை

## வெளியிணைப்புகள்
* Government website of Anqing 
* Investment information website of Anqing  
* City planning website of Anqing 
## இவற்றையும் காண்க
* பெங்பு
* கூவைனான்
* சுசோ, அன்ஹூயி மாகாணம்
* லுவான் (நகரம்)
* அன்ஹுயி மாகாணம்
* லுவான் (நகரம்)

## சான்றுகள்


பகுப்பு:சீனாவின் நிர்வாகப் பிரிவுகள்
பகுப்பு:ஆசிய மாதக் கட்டுரைகள் நவம்பர் 2017
பகுப்பு:சீன நகரங்களும் ஊர்களும்
வங்காளதேச தேசியவாதக் கட்சி

**வங்காளதேச தேசியவாதக் கட்சி** (*Bangladesh Nationalist Party*, வங்காள மொழி: বাংলাদেশ জাতীয়তাবাদী দল, சுருக்கமாக **BNP**) என்பது வங்காளதேசத்தில் ஒரு முக்கிய அரசியல் கட்சியாகும். தற்போதைய பிரதமர் தாரிக் ரகுமானின் கீழ் இது வங்காளதேசத்தில் ஆளும் அரசியல் கட்சியாக இருந்து வருகிறது. வங்காளதேச தேசியவாத சித்தாந்தத்துடன் மக்களை ஒன்றிணைக்கும் நோக்கில், இது 1878 செப்டம்பர் 1 அன்று அரசுத்தலைவர் சியாவுர் ரகுமானால் நிறுவப்பட்டது. வங்காளதேச ஜமாத்-இ-இசுலாமியுடன் சேர்ந்து, நாட்டின் இரண்டு சமகால பிரதான கட்சிகளில் இதுவும் ஒன்றாகும்.

"போர்க்கள முக்தி வாகினிகளின் கட்சி" என்று அதனை நிறுவியபோது அறியப்பட்ட வங்காளதேச தேசியவாதக் கட்சி, 1978 ஆம் ஆண்டு அரசுத்தலைவர் தேர்தலுக்குப் பிறகு சியாவுர் ரகுமானால் நிறுவப்பட்டது, 1981 இல் அவர் படுகொலை செய்யப்படும் வரை அதன் தலைமைப் பொறுப்பில் இருந்தார். ரகுமானின் படுகொலையைத் தொடர்ந்து, அவரது மனைவி காலிதா சியா, கட்சியின் தலைமையை ஏற்றுக்கொண்டு 2018 இல் அவர் சிறையில் அடைக்கப்படும் வரை தலைவராக இருந்தார். அப்போதிருந்து, அவர்களின் மகனான தாரிக் ரகுமான், கட்சியின் விவகாரங்களை செயல் தலைவராக நடத்தி வருகிறார். 2025 இல் காலிதா சியா இறந்த பிறகு, தாரிக் ரகுமான் கட்சியின் தலைவரானார். 

கட்சி நிறுவப்பட்டதிலிருந்து, 1981, 1991, 2001 ஆகிய ஆண்டுகளில் நடத்தப்பட்ட அரசுத்தலைவர் தேர்தல்களிலும், 1979, 1991, பிப்ரவரி 1996, 2001, 2026 நாடாளுமன்றத் தேர்தல்களிலும் வெற்றி பெற்றுள்ளது. 1983 முதல் கட்சியின் தலைவராகப் பணியாற்றிய பேகம் காலிதா சியா, வங்காளதேசத்தின் முதல் பெண் பிரதமராகவும், பாக்கித்தானின் பெனாசிர் பூட்டோவுக்குப் பிறகு முசுலிம் பெரும்பான்மை நாட்டின் இரண்டாவது பெண் பிரதமராகவும் ஆனார். சூன் 1996 பொதுத் தேர்தலில் 116 இடங்களைப் பெற்று நாட்டின் நாடாளுமன்றத் தேர்தல் வரலாற்றில் மிகப்பெரிய எதிர்க்கட்சியாக இருந்ததற்கான சாதனையை இந்தக் கட்சி கொண்டுள்ளது.

இக்கட்சி உலகமயமாக்கலுக்கு ஆதரவானதாகவும், சீனாவுக்கு ஆதரவானதாகவும், தென்கிழக்காசியாவிற்கு ஆதரவானதாகவும், மத்திய கிழக்குக்கு ஆதரவானதாகவும், வெளிநாட்டு முதலீடு, பணம் அனுப்புதல் போன்ற சந்தைகளைக் கைப்பற்றுவதாகவும் அறியப்படுகிறது. ஊழல், அரசியல் வன்முறை மற்றும் மோசமான நிர்வாகத்திற்காக, குறிப்பாக அதன் 2001-2006 ஆட்சிக் காலத்தில், 2004 ஆகத்து 21 கையெறிக் குண்டுத் தாக்குதல், ஆயுதக் கடத்தல் போன்ற சர்ச்சைகளுடன், இக்கட்சி தொடர்ச்சியான விமர்சனங்களை எதிர்கொண்டது. இதனுடன் இணைந்த பிரிவுகள் பலமுறை மிரட்டிப் பணம் பறித்தல், வன்முறைகள் போன்றவற்றிற்காக குற்றம் சாட்டப்பட்டுள்ளன, இதில் 2025 ஆம் ஆண்டு அதன் மாணவர், இளைஞர் முன்னணிகளுடன் தொடர்புடைய ஒரு பகல் நேரக் கொலையும் அடங்கும்.

## மேற்கோள்கள்

பகுப்பு:வங்காளதேச அரசியல் கட்சிகள்
பகுப்பு:1978இல் நிறுவப்பட்ட அரசியல் கட்சிகள்
சமூக மானிடவியல்

**சமூக மானிடவியல்** என்பது, மானிடவியலின் முக்கியமான ஒரு துணைத்துறை. சிறப்பாக, ஐக்கிய இராச்சியத்திலும், அது சார்ந்த பொதுநலவாய நாடுகளிலும், பெரும்பாலான ஐரோப்பிய நாடுகளிலும் சமூக மானிடவியல், பண்பாட்டு மானிடவியலில் இருந்து வேறுபட்ட தனித் துறையாகப் பார்க்கப்படுகிறது. ஐக்கிய அமெரிக்காவில் இத்துறை பண்பாட்டு மானிடவியலின் அல்லது புதிதாக உருவான சமூகபண்பாட்டு மானிடவியலின் பகுதியாகக் கொள்ளப்படுகிறது. பண்பாட்டு மானிடவியலின் கருத்துக்கு முரணாக, பண்பாட்டையும் அதன் தொடர்ச்சியையும் பிற விடயங்களில் தங்கியிருக்கும் ஒரு மாறியாகவே சமூக மானிடவியல் பார்க்கிறது. சமூக மானிடவியலின் மேற்படி கருத்தின்படி, பண்பாடானது சமூக வாழ்க்கையின் பல்வேறுபட்ட அமைவிடங்கள், நோக்குகள், பிணக்குகள், முரண்பாடுகள் போன்றவை உள்ளிட்ட வரலாற்று, சமூகப் பின்னணிகளில் பொதிந்துள்ளது.

வழமைகள், பொருளாதார மற்றும் சமூக அமைப்புகள், சட்டமும் பிணக்குத் தீர்த்தலும், நுகர்வு பரிமாற்றக் கோலங்கள், உறவுமுறையும் குடும்ப அமைப்பும், பாலினத் தொடர்புகள், குழந்தை பெறுதலும் சமூகமயமாக்கமும், சமயம் போன்ற விடயங்களில் சமூக மானிடவியலாளர்கள் ஆர்வம் கொண்டுள்ளனர். அதேவேளை உலகவியம், இனவன்முறை, பால்சார்ந்த ஆய்வுகள், இணையவெளியில் உருவாகும் பண்பாடுகள் போன்றவற்றிலும் தற்கால சமூக மானிடவியலாளர்கள் கவனம் செலுத்துகின்றனர்.

## மேற்கோள்கள்

பகுப்பு:மானிடவியல்
சமூகமயமாக்கம்

சமூகவியலில் **சமூகமயமாக்கம்** (*socialization*) என்பது சமூகத்தின் விதிமுறைகள், கருத்தியல் ஆகியவற்றை உள்வாங்கும் வழிமுறையைக் குறிக்கும். சமூகமயமாக்கம், கற்றலையும் கற்பித்தலையும் உள்ளடக்கி இருப்பதால் சமூக, பண்பாட்டுத் தொடர்ச்சியை எய்துவதற்கு இது வழியாக உள்ளது. சமூகமயமாக்கத்துக்கு வளர்ச்சி உளவியலுடன் நெருங்கிய தொடர்பு உண்டு. தமது பண்பாட்டைக் கற்றுக்கொள்வதற்கும் வாழ்வதற்கும் மனிதருக்குச் சமூக அனுபவம் தேவையாக உள்ளது. சமூகமயமாக்கமே வாழ்க்கை முழுவதுமான கற்றலின் வெளிப்பாடாக உள்ளது. அத்துடன் இதுவே வளர்ந்தோரினதும், சிறுவரினதும் நடத்தைகள், நம்பிக்கைகள், செயற்பாடுகள் மீது முதன்மையான செல்வாக்கைச் செலுத்துகிறது.

சமூகமயமாக்கம் அது இடம்பெறும் சமூகத்தைப் பொறுத்தவரை விரும்பத்தக்க விளைவுகளை ஏற்படுத்தக்கூடும். அச்சமூகத்தில், சிலவேளைகளில் அது ஒழுக்கம் எனப்படுகின்றது. தனி மனிதரின் நோக்குகள் சமூகத்தின் ஒருமனதான நோக்குகளின் செல்வாக்குக்கு உட்பட்டவை. இந்த ஒருமனதான நோக்குகளே சமூகத்தினால் எற்ற்கப்படவையாகவும், வழமையானவை என்றும் கருதப்படுகின்றன.

## மேற்கோள்கள்

பகுப்பு:சமூகவியல்
எதிர்க்கட்சி (நாடாளுமன்றம்)

நாடாளுமன்ற **எதிர்க்கட்சி** என்பது, வெஸ்ட்மின்ஸ்டர் முறையில் அமைந்த நாடாளுமன்றங்களில் அரசுக்கு எதிர்க் கருத்துக்கொண்ட கட்சி அல்லது கட்சிகளைக் குறிக்கும்.  இவ்வாறான நாடாளுமன்றங்களில் அரசுக்கு எதிரான கட்சிகள் பல இருக்கும்போது அவற்றுள் அதிக நாடாளுமன்ற உறுப்பினர்களைக் கொண்ட கட்சி அதிகாரபூர்வ எதிக்கட்சியாக இயங்கும். அதன் நாடாளுமன்றக் குழுத் தலைவர் எதிர்க்கட்சித் தலைவர் என்னும் தகுதியைப் பெறுவார். ஐக்கிய இராச்சிய நாடாளுமன்றச் சொற்தொகுதி, அதிகாரபூர்வ எதிர்க்கட்சி என்பது "மக்கள் சபையில் உள்ள அரசாங்கத்தில் இல்லாத மிகப்பெரிய கட்சி" என வரைவிலக்கணம் தருவதுடன் பொதுவாக அரசாங்கத்தின் பகுதியாக இல்லாத எந்தக் கட்சியையும் எதிர்க்கட்சி எனக் குறிப்பிடலாம் எனவும் கூறுகிறது.

கூடிய எண்ணிக்கை வாக்குகளைப் பெறுபவர் தேர்வுசெய்யப்படும் ஒற்றை உறுப்பினர் தொகுதி அடிப்படையிலான தேர்தல் முறை பயன்படும் நாடுகளில் பெரும்பாலும் இரண்டு குழுக்கள் வலுவாக அமைவதற்குச் சாத்தியம் உண்டு. இவை மாறி மாறி அரசாங்கக்கட்சியாகவும் எதிர்க்கட்சியாகவும் ஆகும் போக்குக் காணப்படுகிறது. 
தேர்தல்களில் விகிதாசாரப் பிரதிநிதித்துவ முறை பயன்படுத்தப்படும் நாடுகளில் அரசாங்கக்கட்சிக்கு எதிரானவையும், தம்முள் ஒத்த கருத்து இல்லாதவையுமான பல கட்சிகள் நாடாளுமன்றத்தின் எதிர்க்கட்சி வரிசையில் அமர்வது உண்டு.

சிங்கப்பூர் போன்ற சில நாடுகளில் ஒரே கட்சியே பெரும்பான்மை பெற்றுத் தொடர்ந்து ஆட்சி அமைப்பதையும், எதிர்க்கட்சி மிகவும் பலவீனமாக இருப்பதையும் காணலாம். சில நாடுகளில், மக்களாட்சித் தன்மையைப் போலியாகக் காட்டிக்கொள்வதற்காக எதிர்க்கட்சிகளைத் தாமே உருவாக்கிக்கொள்வதும் உண்டு.

## எதிர்க்கட்சிகளின் பணி
அரசாங்கத்தின் செயற்பாடுகளைக் கவனித்து அச் செயற்பாடுகளின் சாதக பாதகங்கள் குறித்து நாடாளுமன்றத்தின் கவனத்துக்குக் கொண்டு வருவதும், கேள்வி எழுப்புவதுமே நாடாளுமன்ற எதிர்க்கட்சிகளின் பொதுவான பணி. அரசின் செயற்பாடுகள் மக்களுக்கும், நாட்டின் நலனுக்கும் பாதகமில்லாமல் இருப்பதை உறுதிசெய்வதே இதன் அடிப்படை நோக்கம். எனினும், மக்களாட்சி சரியாக வேரூன்றாத நாடுகளில் எதிர்க்கட்சிகள், அரசாங்கத்தை எதுவும் செய்யவிடாமல் எல்லாவற்றையும் எதிர்த்துக்கொண்டும், குழப்பம் செய்துகொண்டும் இருப்பதையும் காணமுடியும். அதேவேளை சில அரசாங்கங்கள், முக்கிய பிரச்சினைகளில்கூட எதிர்க்கட்சிகளைக் கருத்துக்கூற வாய்ப்பளிக்காமலும், அவர்களது கருத்துக்களை கணக்கில் எடுக்காமலும் தன்னிச்சையாகச் செயற்படுவதையும் சில நாடுகளில் காணக்கூடியதாக உள்ளது. எதிர்க்கட்சி பலமின்றி இருக்கும் வேளைகளிலேயே இது பெரும்பாலும் சாத்தியமாகிறது.

## மேற்கோள்கள்

பகுப்பு:அரசியல்
மொட்டை கழுத்துக் கோழி

**மொட்டை கழுத்துக் கோழி** என்பது கோழி இனங்களில் கழுத்து பகுதியில் சிறகுகள் இல்லாமல் இருப்பது ஆகும்.  இதனை கழுத்தருத்தான் கோழி, கழுத்துக் கோழி என்றும் அழைக்கின்றனர். 

பருவ நிலையை அடையும் பொழுது, சேவலின் தோல் சிவப்பு நிறத்திற்கு மாறிவிடுகிறது. கேரளாவின், திருவனந்தபுரம் பகுதி இவ்வகை இனத்தின்தாயகமாகும்.

## மேற்கோள்கள்

பகுப்பு:கோழி இனங்கள்
கார்த்தி சிதம்பரம்

**கார்த்தி சிதம்பரம்** (பிறப்பு: 16 நவம்பர் 1971) ஓர் இந்திய அரசியல்வாதியும், தொழிலதிபரும் மற்றும் 17வது நாடாளுமன்ற உறுப்பினரும் ஆவார். இவர் பல்வேறு நிறுவனங்களில் இயக்குனரான கார்த்தி விளையாட்டுகளிலும் ஆர்வம் உடையவர். இவர் இந்திய தேசிய காங்கிரசு கட்சியைச் சேர்ந்தவர் ஆவார். கார்த்தி சிதம்பரம் குறித்து கவன ஈர்ப்பு சுற்றறிக்கை வெளியிடப்பட்டுள்ளது.

## இளமை
இவர் நவம்பர் 16, 1971 ஆம் ஆண்டு இந்திய அரசின் முன்னாள் நிதித் துறை அமைச்சர் ப. சிதம்பரம் - நளினி ஆகியோருக்கு மகனாகப் பிறந்தார். இவர் சென்னையின் தொன் போஸ்கோ பள்ளிக்கூடத்தில் பள்ளிப்படிப்பையும், டெக்சாஸ் பல்கலைக்கழகத்தில் இளங்கலைப் பட்டத்தையும், கேம்பிரிட்ஜ் பல்கலைக்கழகத்தில் சட்டத்தில் முதுகலைப் படிப்பையும் முடித்தார். கார்த்தி சிதம்பரத்தின் மனைவி மருத்துவர் ஸ்ரீநிதி ரங்கராஜன் ஆவார். இவர்களுக்கு அதிதி என்ற குழந்தை உள்ளது. இந்தியாவில் பல டென்னிஸ் போட்டிகளில் வெற்றி பெற்றிருக்கும் கார்த்தி சிதம்பரம், அகில இந்திய டென்னிஸ் சங்கத்திலும், தமிழ்நாடு டென்னிஸ் சங்கத்திலும் துணைத் தலைவராகப் பதவி வகித்தவர்.

## தொழில் & வணிகம்
இந்திய தொழில்துறையில் ஆர்வமிக்க கார்த்தி சிதம்பரம், அ. சி. முத்தையாவின் மணலி பெட்ரோ கெமிக்கல்ஸ் நிறுவனத்தில் பணியாற்றியவர். தற்போது தனியாக தொழில் நிறுவனங்கள் நடத்தி வருகிறார்.

## அரசியல் வாழ்க்கை
இவர் 2019 ஆம் ஆண்டு நடந்த இந்திய மக்களவைத் தேர்தலில், சிவகங்கை தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

இதற்கு முன்பு 2014 ஆம் ஆண்டு நடந்த இந்திய மக்களவைத் தேர்தலில், இதே சிவகங்கை தொகுதியில், இந்திய தேசிய காங்கிரசு கட்சி சார்பில் போட்டியிட்டார். ஆனால் அத்தேர்தலில் அதிமுக வேட்பாளரான செந்தில்நாதனிடம் தோல்வியடைந்தார்.

### போட்டியிட்ட தேர்தல்கள்

## மேற்கோள்கள்

## வெளி இணைப்புகள்
*கார்த்தி சிதம்பரம் வெளிநாடு செல்லத் தடை தொடரும்: உச்ச நீதிமன்றம்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1971 பிறப்புகள்
பகுப்பு:தமிழகத் தொழிலதிபர்கள்
பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
கவன ஈர்ப்பு சுற்றறிக்கை

**கவன ஈர்ப்பு சுற்றறிக்கை** (Look out circular (LOC)) குற்ற வழக்கில் தேடப்படும் குற்றவாளியாக அறிவிக்கப்பட்ட நபர், சொந்த  நாட்டை விட்டு வேறு நாடுகளுக்கு பயணம் செல்வதோ அல்லது வெளி நாட்டிலிருந்து உள்நாட்டிற்கு வருவதை தடுக்கும் நோக்கத்துடன்,  இந்தியக் காவல் துறையால் விடுக்கப்படும் சுற்றறிக்கையாகும்.

குற்றம் சாட்டப்பட்ட நபர் நாட்டை விட்டு தப்பிக்க இயலாதவாறு, வானூர்தி நிலையங்கள், துறைமுகங்கள் போன்ற பன்னாட்டு எல்லைச் சாவடிகளில் செயல்படும் குடிவரத் துறை அதிகாரிகளுக்கு கவன அறிவிப்பு சுற்றறிக்கைகள் அனுப்பி வைக்கப்படும்.

கவன அறிவிப்பு சுற்றறிக்கையில் குற்றம்சாட்டப்பட்டவரின் புகைப்படம், பெயர், கடவுச் சீட்டு விவரங்கள் இருக்கும். 
கவன ஈர்ப்பு சுற்றறிக்கையில் குறித்த நபர் வானூர்தி அல்லது கப்பல்களில் பயண செய்ய முற்பட்டால் குடிவரவுத் துறை அதிகாரிகளால் தடுத்து நிறுத்தப்பட்டு, காவல் துறையிடம் ஒப்படைப்பர்.

## கவன ஈர்ப்பு சுற்றறிக்கையின் ஆயுட்காலம்
கவன ஈர்ப்பு சுற்றறிக்கை வெளியிட்ட நாளிலிருந்து, ஓராண்டு காலத்திற்கு  மட்டுமே செல்லுபடியாகும்.

## கவன ஈர்ப்பு அறிவிப்பு தொடர்பான வழக்குகள்
* அந்நியச் செலாவணி மோசடி வழக்கில்  கார்த்தி சிதம்பரம் வெளிநாடு தப்பிச் செல்ல வாய்ப்பிருப்பதாகக் கூறி, நாடு முழுவதும் உள்ள விமான நிலையங்களுக்கு  இந்திய உள்துறை அமைச்சகம் சார்பில் கவன ஈர்ப்பு அறிவிப்பு  விடுக்கப்பட்டது. தன் மீதான கவன ஈர்ப்பு அறிவிப்பை எதிர்த்து கார்த்தி சிதம்பரம்  சென்னை உயர் நீதிமன்றத்தில் வழக்கு  தொடர்ந்திருந்தார். வழக்கில் இந்திய உள்துறை அமைச்சகம் விடுவித்த கவன ஈர்ப்பு அறிவிக்கையை சென்னை உயர்நீதி மன்றம் விதித்த தடைக்கு, இந்திய உச்ச நீதிமன்றம் தடை விதித்தது.
* அரியானாவில் பாலியல் வழக்கில் சிறையில் அடைக்கப்பட்ட தேரா சச்சா சௌதா அமைப்பின் நிறுவனத் தலைவர் ராம் ரகீம் சிங்கின் வளர்ப்பு மகளும், அரியானா மாநில அரசால் தேடப்படும் குற்றவாளியாக அறிவிக்கப்பட்டருமான அனிபிரீத்துக்கு எதிராக அரியானா அரசு கவன ஈர்ப்பு சுற்றறிக்கையை நாடு முழவதும் உள்ள அனைத்து பன்னாடு வானூர்தி நிலையங்களுக்கு அனுப்பியுள்ளது.

## அடிக்குறிப்புகள்

## மேற்கோள்கள்
*http://cbi.gov.in/aboutus/manuals/Chapter_25.pdf 
*http://mha1.nic.in/pdfs/Lookoutcircular_27042017.pdf 
*http://timesofindia.indiatimes.com/india/Greenpeace-activist-case-In-Aug-2010-court-laid-down-norms-for-look-out-circulars/articleshow/45880064.cms
*http://www.delhidistrictcourts.nic.in/Aug10/SUMER%20SINGH%20SALKAN%20VS.%20ASSTT.%20DIRECTOR.pdf
*http://indiatoday.intoday.in/story/ncw-not-empowered-to-initiate-criminal-proceedings/1/107458.html
*http://delhicourts.nic.in/July10/Vikram%20Sharma%20Vs.%20UOI.pdf
*http://www.madhyamam.com/en/kerala/2015/dec/23/tn-centre-directed-pay-rs2-lakh-compensation-nris

## வெளி இணைப்புகள்

பகுப்பு:இந்தியாவில் சட்டம்
பகுப்பு:இந்தியாவில் சட்ட அமலாக்கம்
கூவைனான்

**கூவைனான்** (*Huainan*, , *ஹுவைனான்*) என்ற ஆட்சியரங்கத் தலைமை சார்ந்த நகரமானது சீனக் குடியரசு, அன்ஹுயி மாகாணத்தில் உள்ளது.  2010 ஆம் ஆண்டின் மக்கள் தொகைக் கணக்கெடுப்பின்படி1,938,212 மக்கள் தொகை உள்ளது

## நிர்வாகப் பிரிவுகள்
கூவைனானின் நிர்வாக அலுவலர்கள் ஏழு வகையான நிர்வாகப் பிரிவுகளைக் நிவகிக்கின்றனர். அதில் ஐந்து மாவட்ட அளவிலான நிர்வாகப் பிரிவுகளும், இரண்டு பாளையங்களும் (கவுண்டி) அடங்கும். 

* பான்ஜி மாவட்டம் (潘集 区)
* சியேஜியாஜி மாவட்டம் (谢 家 集 区)
* டாடாங் மாவட்டம் (大通 区)
* பாகோங்ஷான் மாவட்டம் ( 八 公 山区)
* ஃபெங்டா கவுண்டி (凤台 县)
* ஷோ கவுண்டி ( 寿县)
* தியான்ஜியாங் மாவட்டம் (田家庵 区)
 

## உயர் தொழில்நுட்ப வளர்ச்சி மண்டலம்
ஷானன் மாவட்டம் (山南 新区)

## இவற்றையும் காண்க
* List of twin towns and sister cities in China
* Yuan You
* பெங்பு
* சுசோ, அன்ஹூயி மாகாணம்
* லுவான் (நகரம்)
* அன்ஹுயி மாகாணம்
* அன்கிங்
* லுவான் (நகரம்)

## சான்றுகள்

பகுப்பு:ஆசிய மாதக் கட்டுரைகள் நவம்பர் 2017
பகுப்பு:சீன நகரங்களும் ஊர்களும்
எம். எம். எஸ். அபுல் ஹசன்

**எம். எம். எஸ். அபுல் ஹசன்** (19 ஆகத்து 1930-19 சனவரி 2001) ஒரு இந்திய அரசியல்வாதியும், தமிழ்நாடு சட்டமன்ற உறுப்பினராகவும் இருந்தார். 1991 தேர்தலில் மயிலாடுதுறை (சட்டமன்றத் தொகுதி)யில் இருந்து இந்திய தேசிய காங்கிரசு வேட்பாளராகவும், 1996 தேர்தலில் தமிழ் மாநில காங்கிரஸ் வேட்பாளராகவும் தேர்ந்தெடுக்கப்பட்டார்.,

## மேற்கோள்கள்

பகுப்பு:2001 இறப்புகள்
பகுப்பு:இந்திய அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
சுசோ, அன்ஹூயி மாகாணம்

**சுசோ**() எனும் ஆட்சியரங்கத் தலைமை சார்ந்த நகரம் சீனக் குடியரசு,அன்ஹுயி மாகாணத்தில் உள்ளது. இதற்கு முன்பு சுசோவ் என்று அழைக்கப்பட்டது. 2010 ஆம் ஆண்டின் மக்கள் தொகைக் கணக்கெடுப்பின் படி  5,352,924 மக்கள் இருந்தனர். 

## நிர்வாகம்
இதில் ஒரு மாவட்டம், நான்கு பாளையங்களையும் உள்ளடக்கியது. 
* யாங்க்கியாவோ மாவட்டம் (埇 桥 区)
* டங்ஷான் கவுண்டி (砀山 县)
* சியாவோ கவுண்டி (萧县)
* லிங்பி கவுண்டி (ற்ற璧县)
* ஸி கவுண்டி (泗县)

## காலநிலை

## இவற்றையும் காண்க
* பெங்பு
* கூவைனான்
* லுவான் (நகரம்)
* அன்ஹுயி மாகாணம்
* அன்கிங்
* லுவான் (நகரம்)
## சான்றுகள்


பகுப்பு:ஆசிய மாதக் கட்டுரைகள் நவம்பர் 2017
பகுப்பு:சீன நகரங்களும் ஊர்களும்
பொது நல வழக்கு, இந்தியா

**பொது நல வழக்கு**  (Public interest litigation)  இந்திய அரசியல் அமைப்பு சட்டப் பிரிவு 32ன் படி, பொதுமக்களின் நலத்தை பாதிக்கும் விடயம் குறித்து,  பாதிக்கப்பட்டவரோ அல்லது வேறு ஒரு தனி நபரோ அல்லது தொண்டு நிறுவனமோ மாநில உயர்நீதிமன்றத்தில் வழக்கு தொடர்வதை குறிக்கும். சில நேரங்களில் பொதுமக்கள் உயர்நீதிமன்றங்களுக்கு அனுப்பும் ஆவணங்களின் அடிப்படையில், உயர்நீதிமன்றமே தன்னிச்சையாக பொதுநல வழக்கு தொடர்ந்து பொதுநலத்தை காக்க இயலும்.

எடுத்துகாட்டாக அரசு நிலங்கள் ஆக்கிரமிப்பு, பொது நீர் நிலைகள் ஆக்கிரமிப்பு, கொத்தடிமை வேலை, ஆற்று மணல் திருட்டு, கல் குவாரியில் கல் திருட்டு, சாயப்பட்டறை கழிவு நீரை வடிகால்களில் வெளியேற்றுவது, குழந்தை தொழிலாளர்கள், சுற்றுச் சூழல் பாதிப்பு,  தாழ்த்தப்பட்டோர் மீது - சக கிராமத்தார் செய்யும் கொடுமைகள் குறித்து பொதுநல வழக்குகள் தொடரலாம்.

## மேற்கோள்கள்


## வெளி இணைப்புகள்
* Public interest litigation

பகுப்பு:மனித உரிமைகள்
பகுப்பு:இந்திய அரசியலமைப்புச் சட்டம்